Diari Oficial de la Generalitat Valenciana


Sumari del DOGV 3098, del 13-10-1997 (1997/10731)

RESOLUCIÓ de 9 de setembre de 1997, del conseller d'Obres Públiques, Urbanisme i Transports, que fa referència a la modificació del Pla General de Cheste per a la regularització de les urbanitzacions Cañada Fría, Altamar, Cañada Larga i Cabeza Redondo, com també declarar l'homologació sectorial a la Llei Reguladora de l'Activitat Urbanística, de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3098

Data del DOGV
:   13-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10677


Data del document
:   09-09-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3411 RESOLUCIÓ de 9 de setembre de 1997, del conseller d'Obres Públiques, Urbanisme i Transports, que fa referència a la modificació del Pla General de Cheste per a la regularització de les urbanitzacions Cañada Fría, Altamar, Cañada Larga i Cabeza Redondo, com també declarar l'homologació sectorial a la Llei Reguladora de l'Activitat Urbanística, de la Generalitat Valenciana. [97/Q10575]
  
Vist l'expedient tramés per l'Ajuntament de Cheste, sobre el Projecte de Modificació del Pla General d'Ordenació Urbana per a la legalització de les urbanitzacions Cañada Fría, Altamar, Cañada Larga i Cabeza Redondo, del qual resulten els següents:
  
Antecedents de fet
  
Primer
  
L'Ajuntament de Cheste va acordar sotmetre a informació pública l'expedient de modificació del Pla General el 25 de gener de 1996. La informació pública es va realitzar per mitjà d'anuncis en el diari Levante, de 8 de febrer de 1996, i en el Diari Oficial de la Generalitat Valenciana, de 12 de febrer de 1996. S'hi van presentar quatre al·legacions. L'aprovació provisional del document es va produir el 9 de juliol de 1996.
  
Segon
  
El director general d'Urbanisme i Ordenació Territorial, el 18 d'octubre de 1996, va emetre un informe previ sobre el projecte de què tractem i la Comissió Territorial d'Urbanisme, en la sessió del dia 26 de juny de 1997, va acordar suspendre l'aprovació definitiva de l'expedient, ja que va veure una sèrie de deficiències que, posteriorment, han sigut esmenades per l'Ajuntament de Cheste.
  
Tercer
  
El projecte consta de memòria, plànols d'informació i d'ordenació i document d'homologació a la Llei 6/1994, Reguladora de l'Activitat Urbanística, de la Generalitat Valenciana.
  
Quart
  
Sobre l'expedient han informat l'Oficina del Pla de Carreteres d'aquesta Conselleria, el 12 de setembre de 1994; RENFE, el 24 de juny de 1994; la Direcció General de Patrimoni de la Conselleria de Cultura, Educació i Ciència, el 16 d'abril de 1996, i el Servei d'Explotació (Vies i Obres) de la Diputació Provincial de València, el 10 d'abril de 1996 i el 15 de maig de 1997. Informes als quals ens remetem per a la concisió i claredat d'aquesta resolució. Igualment, hi ha en l'expedient declaració d'impacte ambiental favorable de la Conselleria de Medi Ambient, de 12 de maig de 1997.
  
Cinqué
  
S'ha concedit audiència als ajuntaments de Chiva i Loriguilla, com a municipis afectats.
  
Sisé
  
La Comissió Territorial d'Urbanisme de València, reunida en la sessió de 23 de juliol de 1997, va informar favorablement l'aprovació definitiva d'aquest expedient.
  
Setena
  
El 5 de setembre de 1997, aquesta Conselleria d'Obres Públiques, Urbanisme i Transports, va informar favorablement la modificació de referència i l'homologació.
  
Fonaments de dret
  
Primer
  
Respecte al procediment, en aquest cas, s'han observat les prescripcions legalment establides per a les modificacions del Pla General d'aquesta classe, que estan constituïdes pels articles 38 i 39 per remissió del 55 i la disposició transitòria primera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.
  
Segon
  
Quant al fons de l'assumpte, la modificació plantejada té per objecte la regularització de quatre urbanitzacions irregulars al terme municipal de Cheste, que afecten parcialment els termes municipals de Chiva i de Loriguilla. A més, se sol·licita l'homologació dels sectors afectats a la LRAU 6/94.
  
Es proposa un canvi de classificació del sòl no urbanitzable a sòl urbanitzable d'ús residencial.
  
Es fixa una tipologia residencial unifamiliar aïllada, amb les densitats següents:
  
- Cañada Fría 11,6 habitatges/ha Total 510 habitatges
  
- Altamar 4,2 habitatges/ha Total 42 habitatges
  
- Cañada Larga 7,2 habitatges/ha Total 127 habitatges
  
- Cabeza Redondo 9,2 habitatges/ha Total 178 habitatges
  
Pel que fa a les cessions, haurà de tenir-se en compte el que estableix l'article 55.5 de la LRAU sobre les mesures que cal adoptar per a l'especial participació pública de les plusvàlues que es generen, a l'hora d'aprovar tant el pla parcial com el programa per al desenvolupament d'actuacions integrades.
  
Sobre l'adequació del projecte a la LRAU cal indicar:
  
a) Es justifica la consonància de la modificació amb l'estratègia territorial, així com la pròpia estratègia d'actuació en les urbanitzacions objecte de regularització.
  
b) La classificació del sòl és adequada per a l'objecte de la modificació.
  
c) La zonificació es planteja correctament en el projecte, atés que es tracta d'ús residencial, habitatges unifamiliars.
  
d) Quant a la sectorització, cal indicar que es creen quatre sectors, un corresponent a cada urbanització que s'ajusten als criteris legals de sectorització.
  
e) Les àrees de repartiment i l'aprofitament tipus apareixen correctament definits en el projecte. Es delimiten quatre àrees de repartiment, una per cada urbanització que s'ha de regularitzar, i l'aprofitament tipus corresponent per a cadascuna d'aquestes.
  
f) Respecte de la tipologia i densitat màxima, no cal fer cap observació, ja que estan definides en el projecte en els termes que abans s'han indicat.
  
g) L'ordenació estructural i la xarxa primària de dotacions públiques apareix correctament definida a fi de l'homologació.
  
h) S'estableix una seqüència lògica per al desenvolupament territorial, s'indiquen les condicions de connexió i queda vinculada l'execució d'un projecte d'urbanització d'un sector respecte d'altre, en el punt referent a la xarxa de proveïment d'aigua. S'estableix la necessitat de seguir l'ordre lògic establit.
  
i) A més, es reflecteix l'ordenació dels terrenys més pròxims que el circumden.
  
Tercer
  
D'acord amb l'article 40.2 de la Llei 6/1994, Reguladora de l'Activitat Urbanística, no hi ha objeccions ni impediments urbanístics legals que entrebanquen l'aprovació definitiva d'aquest expedient, tenint en compte el que disposa la Instrucció de Planejament 1/1996, aprovada per l'Ordre de 29 de març de 1996 d'aquesta Conselleria.
  
Quart
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, d'acord amb l'article 6 del Decret 77/1996, de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana, en relació amb l'article 38.3, 55.6 i la disposició transitòria novena de la Llei 6/1994, Reguladora de l'Activitat Urbanística.
  
Vists els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme de València, resolc:
  
Aprovar definitivament la modificació del Pla General de Cheste per a la regularització de les urbanitzacions Cañada Fría, Altamar, Cañada Larga i Cabeza Redondo. Així com declarar l'homologació sectorial a la Llei Reguladora de l'Activitat Urbanística, de la Generalitat Valenciana.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Amb aquesta publicació no cal la notificació individualitzada.
  
Contra aquesta resolució, que exhaureix la via administrativa, s'hi podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació d'aquesta. Per a la interposició del recurs esmentat, és requisit imprescindible que, prèviament, el recurrent en comunique a aquest òrgan la interposició, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que pot interposar qualsevol altre recurs que estime oportú.